Otázky a upresnenia k vernému obstarávaniu – Pasport ciest Nitra

1)

Odpoveď verejného obstarávateľa 1:  
  
1, Pasport bude vytvorený nad grafickými údajmi KN a nad údajmi z digitálnej technickej mapy – t.j. mala by byť zachovaná štandardná geodetická presnosť a súradnicový systém SJTSK (EPSG:5514).

**Žiadame, aby verejný obstarávateľ jednoznačne definoval pojem „štandardná geodetická presnosť“ buď definovaním požadovanej triedy presnosti, alebo definovaním požadovanej strednej polohovej a výškovej chyby. Je možné prevziať prvky z vektorovej mapy katastra nehnuteľností (KN) alebo z Digitálnej technickej mapy (DTM) a verejný obstarávateľ bude v takom prípade akceptovať presnosť takto prevzatých prvkov?**

**Odpoveď 26.11.2021: Je možné prevziať prvky z vektorovej mapy katastra nehnuteľností (KN) alebo z Digitálnej technickej mapy (DTM) ale je potrebné tieto údaje aktualizovať a zachovať minimálne III. triedu geodetickej presnosti.**

2)

5, Tak ako sa píše aj v Prílohe č. 2 – Požiadavky pre spracovanie pasportu – podkladom budú vektorové mapy katastra nehnuteľností aj vektorová mapa DTM vo formáte .shp.

**Požaduje verejný obstarávateľ, resp. je pre neho akceptovateľné prevzatie prvkov, ktoré sú požadované pre pasport a súčasne sa vyskytujú v KN, alebo v DTM z dostupných podkladov KN/DTM, a nebude tým pádom požadovať ich nové geodetické zameranie? V prípade, že áno, tak v takomto prípade by mala byť zo strany verejného obstarávateľa akceptovaná presnosť takto prevzatých prvkov z KN/DTM, a to aj v prípade, že ich presnosť nebude bez nového geodetického zamerania overená a nemusí vyhovovať požadovanej presnosti verejného obstarávateľa na pasport, v prípade, že ju verejný obstarávateľ exaktne stanoví (nie nejednoznačne slovným spojením „štandardná geodetická presnosť“).**

**Odpoveď 26.11.2021:Pasport bude vytvorený nad grafickými údajmi KN a nad údajmi z digitálnej technickej mapy ale je potrebné tieto údaje aktualizovať a zachovať minimálne III. triedu geodetickej presnosti a súradnicový systém SJTSK (EPSG:5514).**

3)

Odpoveď verejného obstarávateľa 3:  
  
1, Mesto Nitra nemá k dispozícií žiadne panoramatické snímky

**Žiadame, aby verejný obstarávateľ jednoznačne odpovedal, či úspešný uchádzač má v prípade realizácie tejto zákazky povinnosť celú cestnú sieť (cca 490 km) nasnímať a mapovať technológiou laserového skenovania a 360° panoramatickej kamery (teda napr. so Systémom Mobilného Mapovania). Aktuálnosť týchto panoramatických snímok ako aj LiDARových bodov musí byť z časového obdobia po podpise zmluvy s úspešným uchádzačom? Má verejný obstarávateľ aj iné technické požiadavky na laserové skenovanie a 360° panoramatické snímky, alebo si tieto parametre môže nastaviť/stanoviť úspešný uchádzač podľa vlastného uváženia?**

**Odpoveď 26.11.2021: V prípade realizácie zákazky má úspešný uchádzač povinnosť nasnímať celú cestnú sieť. Aktuálnosť týchto snímok musí byť z časového obdobia po podpise zmluvy. Obstarávateľ požaduje predovšetkým čitateľnosť prvkov definovaných v rámci príloh k verejnému obstarávaniu,tak aby bolo dodané dielo v dostatočnej kvalite pre prácu jednotlivých užívateľov.**

4)

4, Áno, chápete správne, požiadavka bude splnená doložením dvoch služieb za predchádzajúce tri roky, ktorých súhrnná hodnota bude min. 100 000,- EUR bez DPH.

**Ako už bolo uvedené – „Uchádzač predloží Zoznam aspoň dvoch poskytnutých služieb v min. hodnote spolu 100 000,- EUR bez DPH za predchádzajúce tri roky od vyhlásenia verejného obstarávania (ďalej v tomto bode aj ,,rozhodné obdobie“), ktorým preukáže, že poskytol služby porovnateľného predmetu a rozsahu ako je táto zákazka, pričom preukáže Zoznam aspoň dvoch poskytnutých služieb.“ Aj keď je tu výslovne uvedené, že „aspoň dvoch poskytnutých služieb“ a  „v min. hodnote spolu 100 000,- EUR“, tak z dôvodu istoty žiadame verejného obstarávateľa o potvrdenie, či táto požiadavka bude splnená aj doložením napr. piatich služieb za predchádzajúce tri roky, ktorých súhrnná hodnota bude min. 100 000,- EUR bez DPH?**

**Odpoveď 23.11.2021: Áno, požiadavka bude splnená aj pri doložení viac ako dvoch služieb za predchádzajúce tri roky, ale súhrnná hodnota všetkých musí byť v hodnote min. 100 000,- EUR bez DPH – čiže pri doložení napr. piatich služieb za predchádzajúce tri roky, ktorých súhrnná hodnota bude min. 100 000,- EUR bez DPH bude požiadavka verejného obstarávateľa splnená.**

**5)**

V zmluve píšete, že sa má cena rozpísať podľa katastrálnych území.

1. Nikde sme sa nedočítali, koľko aspoň približne km ciest sa v nich nachádza. Vzhľadom k tomu, že sa plánuje rozdeliť zákazku na dve etapy, ktoré sa rozhodnú až po vyhodnotení, je tento údaj pre víťazného uchádzača dôležitý.Ak si má uchádzač tieto dĺžky stanoviť odhadom sám, potom nebude mať ani zadávateľ kvalifikované zrovnateľné cenové ponuky. Je možné to doplniť?

**Odpoveď 26.11.2021: Údaje o evidovaných miestnych cestách uvádzame v prílohe (údaje o miestnych cestách).**

1. Cena má byť teda konečná. Tzn., že zahrnuje dátovú aj softwarovú časť. Naceniť dáta po 11 katastrálnych územiach pri doplnení približnej dĺžke ciest, sa dá. Máme trochu problém ale s tým, ako naceniť jednotný software. Software buď je alebo nie je. Nedá sa deliť takýmto spôsobom na 11 nerovnomerných častí. Alebo je predstava zadávateľa deliť (nedeliteľné) práve takto?

**Odpoveď 26.11.2021: Obstarávateľ má za cieľ obstarať technickú evidenciu miestnych ciest pre celé mesto. Predstava obstarávateľa je mať predmet zákazky ako jeden celok.**

1. Ak ho nakoniec rozdelíme nejakou pomernou čiastkou, tak to zase úplne nekorešponduje s bodomčl.IIodst. 5), kde sa hovorí, že *„Zhotoviteľ však berie na vedomie, že žiadne ustanovenie tejto zmluvy nezakladá jeho právny nárok na zhotovenie II. etapy diela, ani právo požadovať od Objednávateľa schválenie finančnej čiastky určenej na úhradu ceny II. etapy diela v rozpočte Objednávateľa“.*Chápeme to správne, že II. etapu by mohol robiť niekto iný ako víťazný uchádzač? Alebo v čom je podstata tejto podmienky? Lebo ak to chápem správne, tak mi rozdelenie ceny aplikácie nedáva žiadny logický zmysel. Zadávateľ dostane kompletný software (pretože sa jedná o nedeliteľné dielo) ale vlastne za neho zaplatí iba časť prvej etapy – ktorej rozsah a cena je vlastne v tejto chvíli uchádzačom neznáma.

**Odpoveď 26.11.2021: Obstarávateľ má za cieľ obstarať technickú evidenciu miestnych ciest pre celé mesto. Predstava obstarávateľa je mať predmet zákazky ako jeden celok. II. etapu môžeme charakterizovať do budúcnosti ako aktualizáciu dát technickej evidencie miestnych ciest.**